《次韵徐季山学正释奠先圣之作》
宋代·刘一止

阙里躬祠通古昔，升平礼乐信光明。威仪复见周多士，迂鄙何求汉两生。

佩委霜侵裳绣冷，庠开风振戟衣鸣。使君肃穆神心格，更看雍容佐国衡。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。